o lavarout dezho: It d'ar vourc'h a zo dirazoc'h; ha kerkent ha ma viot aet enni, e kavot un azen yaouank stag, ma n'eus bet c'hoazh pignet den warnañ; distagit eñ, ha degasit eñ din.    Mar lavar unan bennak deoc'h: Perak e rit an dra-se? Lavarit: An Aotrou en deus ezhomm anezhañ. Ha raktal en lezo da vont.    Mont a rejont eta, hag e kavjont an  azen a oa stag en-diavaez dirak an nor, etre daou hent; hag e tistagjont anezhañ.    Unan bennak eus ar re a oa eno a lavaras dezho: Perak e tistagit an azenig-se?    Int a respontas evel m'en devoa Jezuz gourc'hemennet dezho; hag e voent lezet da vont.    Degas a rejont an azenig da Jezuz, e lakajont o dilhad warnañ, hag e rejont Jezuz azezañ warnañ.    Kalz a astenne o dilhad war an  hent, ha re all a droc'he brankoù glas, hag a c'holoe ganto an hent.